# Ivan Konstantinovič Ajvazovskij

|  |
| --- |
| Ivan Konstantinovič Ajvazovskij Հովհաննես Այվազովսկի |
| ruský maliar arménskeho pôvodu |
|  |
| Narodenie | 29. júl 1817 Feodosija, cárske Rusko (dnes Ukrajina) |
| Úmrtie | 5. máj 1900 (82 rokov) Feodosija, cárske Rusko (dnes Ukrajina) |
| Odkazy |
| Commons |  Ivan Konstantinovič Ajvazovskij |
|

|  |  |
| --- | --- |
|  |  Biografický portál |

 |

**Ivan Konstantinovič Ajvazovskij** (rus. Иван Константинович Айвазовский; \* 29. júl 1817, Feodosija, cárske Rusko – † 5. máj 1900, tamže) bol ruský maliar arménskeho pôvodu. Bol známy svojimi maľbami morských scenérií, ktoré tvoria viac ako polovicu jeho tvorby.

## Životopis

Narodil sa v meste Feodosija na Kryme v chudobnej arménskej rodine. Jeho otec Konstantin bol arménsky obchodník, ktorý sa usadil vo Feodosii na začiatku 19. storočia, jeho matka Ripsime bola tiež pôvodom z Arménska. Mali päť detí (dvoch chlapcov a tri dievčatá). Niektoré z jeho diel obsahujú jeho podpis v arménskom písme „Hovhannes Aivazian“ (Յովհաննէս Այվազեան). Vďaka svojmu talentu mohol študovať na školách v Simferopole a neskôr aj na akadémií umenia v Petrohrade. Učili ho M. N. Vorobjov, F. Tanner a V. E. Rajev. Žil na Kryme (1838-1840) a v Itálii (1840-1844), navštívil Anglicko, Nemecko, neskôr cestoval v Rusku, Blízkom Východe, Afrike a Amerike. Po úspechu v maľbe krajiniek a morských scenérii Ajvazovskij maľoval sériu portrétov krymských prímorských miest. Počas svojej cesty po Európe maľoval viacero obrazov, jeho diela námorných scén mu zaručili dlhotrvajúci obdiv v ruskom vojnovom loďstve.

V roku 1839 namaľoval obraz na žiadosť veliteľa kaukazského pobrežného pásma generála Nikolaja Rajevského obraz *Výsadok jednotky v údolí Subaš*.

V roku 1845 prijal pozvanie sultána Abdülmecida I. na priíchod do Istanbulu. Počas rokov 1845-1890 cestoval do tohto mesta ešte osemkrát. Počas jeho dlhého pobytu tu namaľoval viacero obrazov ako dvorný maliar osmanských sultánov Abdülmecida I., Abdülaziza a Abdülhamida II. 30 z nich je vystavených v Osmanskom kráľovskom múzeu, múzeu Dolmabahçe a iných tureckých múzeí.

## Dedičstvo

Kvôli celoživotnému venovaniu sa maľovaniu sa stal jedným z najvyprofilovanejších ruských maliarov. Ajvazovskij počas svojho života namaľoval celkovo vyše 6000 obrazov. S peniazmi, ktoré za ne získal si otvoril školu umenia v jeho rodnom meste Feodosija.

K roku 2006 nadobudli jeho diela po dražbách hodnotu približne 3,2 milióna dolárov a jeho medzinárodná reputácia rastie. 14. júna 2007 bol jeho obraz „Američan naloďujúci sa v Gibraltáre“ predaný za 2,7 milióna libier, čo bola najvyššia cena na dražbe pre jeho obraz vôbec. Jeho diela patria tiež k najviac falšovaným obrazom.

Je po ňom pomenovaná planétka 3787 Aivazovskij, odkaz na neho sa vyskytuje aj v tragikomédií A. P. Čechova *Ujo Váňa*.

## Galéria

* More osvietené mesiacom s vrakom
* Búrka
* Rybári na pobreží
* Pohľad na Tiflis
* Vylodenie v Soči
* Deviata vlna
* Pohľad na Monako
* Útok dvoch tureckých lodí na brigu Merkur.

## Iné projekty

Commons* Commons ponúka multimediálne súbory na tému **Ivan Konstantinovič Ajvazovskij**

## Externé odkazy

* Ajvazovského biografia Archivované 2013-05-09 na Wayback Machine na stránke *Russianpaintings.net*

## Zdroj

*Tento článok je čiastočný alebo úplný preklad článku Ivan Aivazovsky na anglickej Wikipédii.*